open-index/open-wikipedia-markdown huggingface dataset:
Idrettsforeningen Hellas

**Idrettsforeningen Hellas** er et idrettslag fra Drammen. Klubben ble stiftet 28. oktober 1917, og har grupper for friidrett og orientering.

Klubbens hjemmebane er Marienlyst stadion. Der har klubben arrangert hovedmesterskapet i NM i friidrett i 1962 og i 2001. I Strømsåsen har klubben hytta Hellas-hytta som ble oppført i 1947.

## Historie
Idrettsforeningen Hellas ble etablert 28. oktober 1917 etter at krefter i Drammens Idrætsforening og Drammens Turnforening tok til orde for å opprette en spesialklubb for friidrett i byen. Svenskfødte Hugo Erichson var blant initiativtakerne og ble foreningens første formann. Johan Støa sikret Hellas' første norgesmesterskap da han vant 10 000 meter under NM i 1924. Støa ble to år senere tildelt Egebergs ærespris, en prestasjon senere også Bjarne Bryntesen oppnådde, etter blant annet NM-gull i tikamp i 1935.

Flest norgesmesterskap for klubben har Bjørn Thorkildsen, som tok fire gull i høyde i perioden 1955–1960.

Hellas tok orientering på programmet i 1939.

## Kjente utøvere
* Bjarne Bryntesen, mangekjemper og skihopper. Mottaker av Egebergs ærespris i 1935.
* Bjørn Thorkildsen, høydehopper. kongepokalvinner i 1955
* Ole Skramstad, orienteringsløper. kongepokalvinner i 1949
* Knut Harald Sommerfeldt, mangekjemper.
* Johan Støa, langdistanseløper. Mottaker av Egebergs ærespris i 1926.

## Referanser




## Eksterne lenker
* Klubbens nettsider
Liste over USMCs aktive fly

**Liste over USMCs aktive fly** omfatter luftfartøyer i bruk i United States Marine Corps' flyvåpengren per 2011.

Marinekorpsets flyvåpen er i ferd med å gjennomføre flere materiellutskiftinger:
*CH-53E er i ferd med å erstattes av CH-53K
*AH-1W er i ferd med å erstattes av AH-1Z
*UH-1N er i ferd med å erstattes av UH-1Y
*KC-130T er i ferd med å erstattes av KC-130J

## Se også
*United States Marine Corps
*Liste over USAFs aktive fly

## Kilder
*Flight International
*Marine Aviation Plan 2011
*Air Forces Monthly, oktober 2010
Øvre Volta

**Øvre Volta** (nå Burkina Faso) kan vise til:

*Fransk Øvre Volta (1919&ndash;1932, 1947&ndash;1958)
**et territorium i Fransk Vest-Afrika (1919&ndash;1932)
**et territorium i Den franske union (1947&ndash;1958)
*Republikken Øvre Volta (1958&ndash;1984)
**en selvstyrt republikk innen Det franske fellesskapet (1958&ndash;1960)
**en selvstendig republikk (1960&ndash;1984)

## Se også
*Burkina Faso
Logarska dolina (hoppbakke)

**Logarska dolina** er et skihoppanlegg i Ljubno i Slovenia. Anlegget består av fem hoppbakker med størrelse K85 (HS94), K38 (HS45), K20 K10 og K5. Det er eid av SSK Ljubno. De fire minste bakkene har plastdekke til sommerbruk. Normalbakken har hatt renn i mennenes FIS-cup og kvinnenes kontinentalcup og verdenscup siden 2006.

Anerkjent bakkerekord i K85-bakken er 96,5 meter, satt av Daniela Iraschko-Stolz (Østerrike) i kvalifiseringen til verdenscupen 12. februar 2017.

## Historie
Den første skihoppingen i Ljubno ble gjort i små bakker bygd opp av snø i 1931. En K60-bakke, konstruert av Stanko Bloudek, ble bygd på stedet i perioden 1949-1952. Den fikk selskap av en K25-bakke i 1955. Skiklubben SSK Ljubno ble stiftet i 1973, og året etter ble hoppbakkene modernisert og utvidet til K65 og K35. I tillegg ble det bygd en bakke med K18. Den minste bakken ble utvidet til K20 og fikk plastmatter i 1983, og to år senere ble den minste bakken med K8 bygd. Den nest største bakken ble utvidet til K45 og fikk plastmatter i 1989. På 1990-tallet ble K65-bakken utvidet til K80.

De to minste bakkene ble ombygd i 2001, den nest største i 2004, mens den største bakken ble utvidet til K85 i 2005. Hele hoppanlegget ble modernisert i 2015. Etter at FIS i 2017 justerte reglene for fastsettelse av K-punkt og bakkestørrelse, ble bakkestørrelsen redusert fra 95 til 94 meter, uten at selve bakken var blitt endret.

## Viktige renn

## Referanser


## Kilder
*SSK Ljubno: Zgodovina (slovensk, besøkt 10. september 2011)
*Skisprungschanzen-Archiv: Ljubno (besøkt 15. januar 2018)
*FIS: Resultater (besøkt 3. mars 2016)
Heha

**Heha** er det høyeste fjellet i Burundi. Fjellet er 2670 meter høyt, og er en del av en fjellkjede fra den prekambriske perioden. Det ligger i den østre flanken av Riftdalen.

## Referanser
Paul Davis

**Paul Davis** er navnet til flere personer:

*Paul Davis (seiler), norsk/canadisk seiler
*Paul Davis (fotballspiller), engelsk fotballspiller
Unguja

**Unguja** (swahili for Zanzibar) er den største og mest befolkede øya i Zanzibar.

## Historie

## Geografi
Unguja er en kupert øy, omtrent 85 km lang (nord-sør) og 30 km bred (øst-vest) på det bredeste, med et samlet areal på ca. 2600&nbsp;km². Den ligger i den sørlige delen av Zanzibararkipelet i Det indiske hav, 59&nbsp;km sør for den nest største øya i øygruppen, Pemba. Unguja er atskilt fra Tanzania av Zanzibarkanalen.

Unguja er omgitt av en rekke mindre øyer og holmer, med bare to av dem, Tumbatu og Uzi, er bebodd. Andre mindre øyer rundt Unguja inkluderer Bawe, Chapwani, Changuu, Chumbe, Kizingo, Kwale, Latham, Mautani, Miwi, Mnemba, Mwana wa Mwana, Nianembe, Popo, Pungume og Ukanga.

## Politikk
Unguja og de omkringliggende øyene er delt i tre regioner: Unguja Kusini (Sør-Zanzibar) med regionhovedstaden Koani, Unguja Kaskazini (Nord-Zanzibar) med regionhovedstaden Mkokotoni), og Unguja Mjini Magharibi (Vest-Zanzibar) med regionhovedstaden Zanzibar by).

Zanzibar er en del av Tanzania med en høy grad av autonomi. Den lokale regjeringen holder til i Steinbyen, gamlebyen i Zanzibar by, på vestkysten av Unguja.

## Befolkning
Ifølge folketellingen i 2002 var innbyggertallet på Unguja 620&nbsp;957, hvorav de fleste bor i regionen Zanzibar Urban.
Den største byen er hovedstaden Zanzibar City. Andre større bosetninger inkluderer Mbweni, Mangapwani, Chwaka, og Nungwi.

Det mest anvendte språket på øya er *[[kiunguja]]* («Ungujas språk»), som er en dialekt av swahili.

## Økonomi
Unguja er øya i Zanzibar som har den mest utviklede reiselivsnæringen. Dette utgjør en betydelig del av Ungujas økonomi. Jordbruk (inkludert produksjon av krydder som nellik) og fiske er andre viktige inntektskilder. De fleste landsbyene langs østkysten baserer seg i stor grad på oppdrett av tang.

## Referanser
Richard Reid

**Richard Reid** (født 12. august 1973 i Bromley i London) også kjent som *skobomberen*, er et selverklært medlem av terror-organisasjonen al-Qaida som i 2002 erklærte seg skyldig i åtte tilfeller av terrorisme.
## Liv og virke
### Bakgrunn
Richard Reid ble født som britisk statsborger i Sør-London og faren hans var en jamaicansk innvandrer av afrikansk avstamning. På tidspunktet for Reids fødsel satt hans kriminelle far i fengsel for å ha stjålet en bil. 

Reid forlot skolen som 16-åring og begynte som småkjeltring som var inn og ut av fengsel, første gang for overgrep mot en eldre kvinne. Mens Reid satt fengslet i 1995 for tyveri, konverterte han til islam, og da han slapp ut av fengsel i 1996 sluttet han seg til en lokal moské.

Senere begynte han å delta ved en moské i Nord-London som var ledet av den anti-amerikanske imamen Abu Hamza al-Masri som ble beskrevet som «hjertet av den ekstremistiske islamske kultur» i Storbritannia. 
### Utvikling til terrorisme
I 1999 og 2000 var Reid ved treningsleirer for terrorister i Pakistan og Afghanistan. Han kan også ha deltatt på en anti-amerikansk religiøst opplæringssenter i Lahore, Pakistan som en tilhenger av terroister som Mubarak Ali Gilani.

Etter å ha oppholdt seg i Afghanistan og Pakistan bodde Reid på en rekke forskjellige steder i Europa. I juli 2001 skal Reid ha fløyet til Israel og passert gjennom en israelsk flyplass med et svært strengt sikkerhetssystem, i det som muligens var en test på hans evner til å passere gjennom sikkerhetssystemer på flyplasser uten å bli stoppet. Han flyttet så til Amsterdam og bodde der fra august til november 2001. Reid returnerte til Pakistan i november 2001.

Den 21. desember 2001 forsøkte Reid å komme ombord på et fly fra Paris til Miami, Florida, men hans boarding ble forsinket fordi hans fysiske utseende vekket mistanke blant ansatte i flyselskapet, og Reid måtte forlate flyplassen med uforrettet sak. Han returnerte til flyplassen i Paris dagen etter, og kom seg ombord på American Airlines Flight 63 som gikk fra Paris til Miami. Reid var iført en spesiell sko fullpakket med eksplosiver som han prøvde å tenne på i kabinen. Han ble imidlertid oppdaget av andre passasjerer og kabinpersonalet. Et slagsmål førte til at Reid ble overmannet, og han ble arrestert umiddelbart etter at flyet landet på Logan internasjonale flyplass i Boston, Massachusetts. Han ble i 2003 dømt til å sone tre livstidsdommer (110 år), uten mulighet for prøveløslatelse. 

Han soner straffen i ADX Florence, et supermaxfengsel i Colorado. 

## Referanser


## Eksterne lenker
* 
* 
* 
* 
*
Australias Grand Prix 2011

**Australias Grand Prix 2011** var et Formel 1-løp avholdt den 27. mars 2011 på Melbourne Grand Prix Circuit. Det var det første løpet i Formel 1-sesongen 2011. 

## Klassifisering
### Kvalifisering

### Løpet

## Stillingen i mesterskapene etter løpet

;Førermesterskapet

;Konstruktørmesterskapet

* **Merk**: Kun de øverste fem plasseringene er tatt med for hver av de to mesterskapene.

## Eksterne lenker
*
Dovregubbens Hall (konsertserie)

**Dovregubbens Hall** er en konsertserie som ble arrangert av det norske studentersamfund og foreningen Tårnseilerne. Den består av promenadekonserter for symfoniorkester og solister, der publikum deltar aktivt med flagg, ballonger, allsang og encore. Konsertene kan sammenlignes med Englands «Last Night of the Proms». Åpningsnummeret har vært «I Dovregubbens hall» av Edvard Grieg, derav navnet som også ble forkortet til «Dovre».
Initiativtager var Bjørn Einar  Sakseid.

## Oslo og Bergen

Konserten Dovregubbens Hall ble første gang produsert i Chateau Neuf i 1990, med Truls Mørk og Solveig Kringlebotn. Konsertbegivenheten sies å være første gang bygningen ble tatt i bruk slik arkitektene Lund og Slaatto hadde tenkt. I 1991 var Ole Edvard Antonsen og Eir Inderhaug solister. Dovregubbens hall ble arrangert i Chateau Neuf i samarbeide med Det Norske Studentersamfund i perioden 1993-1998 med solister som Elizabeth Norberg-Schulz. I 1998 ble Chateau Neuf solgt til universitetet i Oslo.

Tårnseilerne arrangerte konserten «Dovregubbens Hall» i Oslo Spektrum 2. oktober 1992 med Kringkastingsorkestret og deltagere fra tyve kor (600 sangere), samt Truls Mørk og Solveig Kringlebotn som solister. En oppfølger, Dovregubbens Hall 1993, ble avlyst i september 1993.

Dovregubbens Hall ble arrangert av studenter ved Handelshøyskolen i Bergen i Grieghallen 1993-1997, med Bergen Filharmoniske orkester og NRK-opptak.

## Referanser
Khaled Mashaal

**Khaled Mashaal** også kjent som **Khaled Mashaal**, **Khaled Meshaal** og **Khalid Mish'al** (født i 1956) har vært den viktigste lederen av den palestinske organisasjonen Hamas etter attentatet på Abdel Aziz al-Rantissi i 2004. I tillegg leder Mashal den syriske grenen av den politiske delen av Hamas.

Mashal ble født i Silwad, en landsby nord for Ramallah. Han flyttet til Jordan i 1967 og studerte ved universitetet i Kuwait. Etter seksdagerskrigen i 1967 og den påfølgende israelske okkupasjonen av Vestbredden, flyttet familien hans til Kuwait, hovedsakelig av økonomiske årsaker. Da Hamas ble utvist og lederskapet forbudt fra Jordan i august 1999, bodde Mashal hovedsakelig i Qatar, før han i 2001 flyttet til den syriske hovedstaden Damaskus. Mashal sluttet seg til Det muslimske brorskap i 1971. Han var en høylytt kritiker av den palestinske lederen Yasir Arafat.

## Referanser


## Eksterne lenker
* Halid Meşal Kimdir?
* Hamas softens Israel stance in calls for Palestinian state
* The Real Significance of the Attempted Israeli Assassination of Khaled Meshal in Jordan in Washington Report on Middle East Affairs,  January/February 1998, by Israel Shahak
* Hamas to end truce with Israel, BBC News, 9 December 2005
* HARDtalk interview with Khaled Mashal broadcast by the BBC, 19 April 2004
* Mashal proposes a new Palestinian army including the Hamas militia after the Palestinian election, 29 January 2006
* BBC – Khaled Meshaal interview Monday, 19 April 2004 
* BBC – Transcript: Khaled Meshaal interview , Wednesday, 8 February 2006
*  BBC – Profile: Khaled Meshaal of Hamas Wednesday, 8 February 2006
*  Khaled Meshaal: Our message to the Israelis is this: We do not fight you because you belong to a certain faith or culture.
* BBC – Moscow urges Hamas to transform Friday, 3 March 2006
* Mishal's Luck, review by Adam Shatz i boken *Kill Khalid: The Failed Mossad Assassination of Khalid Mishal and the Rise of Hamas* av Paul McGeough, London Review of Books, 14. mai 2009
* A time for joy and reflection, *The Guardian*, July 5, 2007
* In a world exclusive, Ken Livingstone interviewd Khalid Mashal, and discusses religion, violence and the chances for peace.
* https://web.archive.org/web/20110723104936/http://palestinenote.com/cs/blogs/blogs/archive/2009/10/18/meshaal-confirms-he-is-sending-a-hamas-delegation-to-cairo.aspx
* https://web.archive.org/web/20170701135531/http://www.palestinenote.com/
Saif al-Arab al-Gaddafi

**Sayf al-'Arab al-Qaḏḏāfī** (arabisk: سيف العرب القذافي; født 1982 i Tripoli, død 30. april 2011), som oftest kalt **Saif al-Arab al-Gaddafi** var den sjette sønnen til Libyas statsleder Mu'ammar al-Qaḏḏāfī. 

Sayf ble såret i det amerikanske bombeangrepet mot Libya i april 1986, da han var fire år gammel. Fra 2006 til 2010 tilbrakte Sayf mye tid i München det han ble immatrikulert ved det tekniske universitetet i München. I 2008 da Sayf al-'Arab studerte i München gjorde overdreven støy og eksos fra hans Ferrari F430 at han ble stilt spørsmål fra tysk politi og bilen hans ble beslaglagt. Samme år ble Sayf al-'Arab mistenkt for forsøk på å smugle skytevåpen og ammunisjon fra München til Paris i en bil med diplomatiske nummerskilt. Imidlertid ble saken senere droppet fordi de påståtte våpnene aldri ble funnet og den tyske statsadvokaten besluttet at det ikke finnes tilstrekkelig bevis for å gå videre med en tiltale.

Al-Qaḏḏāfī skal ha kommet til Libya da opprøret brøt ut. Den 30. april 2011, rapporterte den libyske regjeringen at Sayf og tre av hans nieser og nevøer ble drept i et luftangrep av NATO mot huset hans under den libyske borgerkrigen. I begynnelsen av opprøret, ble Sayf gitt ansvaret for en militær avdeling av hans far for å knuse opprøret i Benghazi. Medlemmer av opposisjonen i Benghazi har spekulert i om den libyske regjeringens påstand om Sayf al-'Arabs død var en taktikk for å vinne sympati.

## Eksterne lenker
*
Kaninfisker

**Kaninfisker** er en gruppe av piggfinnefisker.

De er utbredt i de indopasifiske havområdene. Etter at Suezkanalen åpnet har artene *Signanus luridus* og *Signanus rivulatus* vandret inn i Middelhavet. Kaninfisker lever på korallrev, og på steder der det vokser sjøgras eller alger.

Alle kaninfisker regnes nå til slekten *Siganus*, som er den eneste slekten i familien Siganidae.

## Eksterne lenker
* 
*
Mesfin Hagos

**Mesfin Hagos** var en av grunnleggerne av Det eritreiske folks frigjøringsfront (EPLF) i 1977. Før grunnleggelsen av organisasjonen hadde han sluttet seg til Den eritreiske frigjøringsfront (ELF) i 1966 som et ordinært medlem.
 
Mesfin Hagos forlot ELF i 1970 med Isaias Afewerki. Mesfin Hagos var en del av grunnleggerne av EPLF. Mesfin Hagos fungerte kort som stabssjef i EPLF.
 
I valget for presidentskap, tapte han for Isaias Afewerki med én stemme. Etter selvstendig ledet han et mytteri av soldater, men ble senere utnevnt og bekreftet som Eritreas første forsvarsministeren. I 1995 gikk han fra sin post og ble administrator i Debub-regionen.
 
På sluttet av 2001 meldte han seg til G-15 som blant annet foreslo presidenten i Eritrea i å stoppe den eritreisk-etiopiske krigen.  Han bor nå i eksil i Storbritannia.
## Referanser
Judgment Day: My Years with Ayn Rand

***Judgment Day: My Years with Ayn Rand*** inneholder Nathaniel Brandens memoarer. De beskriver særlig forholdet mellom ham selv og hans tidligere mentor og elsker, Ayn Rand. Den første utgaven ble gitt ut i 1989, men en revidert utgave kom senere ut under tittelen ***My Years with Ayn Rand*** (1999).

## Mottakelse
I en anmeldelse for *[[The New York Times]]* hevdet Susan Brownmiller at Brandens memoarer  var «en pinlig virksomhet» som inneholdt «en massiv dose psyko-babling». Joseph Sobran skrev i en anmeldelse av boken for *[[National Review]]* at Branden hadde «et lag med kalifornisk psyko-babling», og at han «til tider var hard mot seg selv, men nesten ikke hard nok». I en anmeldelse for The Toledo *Blade* ble det hevdet at boken tilbød «interessante glimt fra Ayn Rand og hennes liv», men også at «det var bemerkelsesverdig at Branden i de fleste situasjoner havner på den riktige siden, eller i det minste på den mindre onde».

*[[Liberty (tidsskrift)|Liberty]]*-redaktør R.W. Bradford kalte boken et «verdifullt arbeide» som «tilbyr hittil ukjente detaljer» om Brandens forhold til Rand, men mente også at den gav et «lite flatterende selvportrett» av Branden, noe som gjorde Bradford mer sympatisk innstilt til Rand. Han kritiserte også Brandens noe foraktfulle omtaler av sine tidligere samarbeidspartnere i objektivist-bevegelsen.

Boken ble også anmeldt i *[[Los Angeles Times]]*, *[[The Washington Post]]*, *[[Chronicles]]*, og *[[Kirkus Reviews]]*.

## Revidert utgave
I forordet til den reviderte 1999-utgaven skrev Branden at han både hadde lagt til og fjernet innhold, og også korrigert «faktiske feil» og «utilsiktede og villedende implikasjoner» fra den første utgaven. Han håpet også «å gi en mer balansert skildring av enkelte personer som [han hadde hatt] fiendtlige forhold til».

## Referanser
Helgi Sigurðsson

**Helgi Sigurðsson** (født 17. september 1974 i Reykjavík) er en islandsk fotballspiller. Han spiller for tiden som spiss for Vikingur. I sin karriere har han spilt på Island, i Tyskland, Norge, Hellas og Danmark.

## Karriere

Helgi startet sin karriere hos Vikingur og vant det islandske mesterskapet med dem i 1991. Han flyttet så til Fram før han signerte for VfB Stuttgart i Tyskland. I 1997 ble han kjøpt av Stabæk og vant NM i fotball med dem i 1998 der han scoret 2 av 3 Stabæk-mål.

I 1999 flyttet han til  Panathinaikos FC i Hellas. Han spilte en kamp i Champions League for Panathinaikos, da han kom inn for Nikolaos Lymperopoulos mot Valencia CF. Han signerte for den danske klubben AGF i februar 2004. I 2005 vendte han tilbake til Island og signert for Fram for andre gang i sin karriere. Et år senere forlot han Fram og signert for deres Reykjavík-rivaler Valur. Han var Valurs nøkkelspiller da de i 2007 vant de sitt 20. seriemesterskap og deres første på 20 år. Han hadde en flott sesong, spilte alle 18 seriekampene og scoret 12 mål. Han ble tildelt tittelen *Årets Spiller* i serien for 2007-sesongen.

Han vendte tilbake til sin ungdomsklubb, Víkingur R. etter sesongen i 2009.

## Referanser


## Eksterne lenker
*
Zanclus cornutus

***Zanclus cornutus*** er en liten fisk som har en vid utbredelse på korallrev i det indopasifiske området. Den minner om skjellfinnefiskene, men er ikke i nær slekt med dem. *Zanclus cornutus* er den eneste arten i familien Zanclidae.

## Eksterne lenker
* 
*
Brunei internasjonale lufthavn

**Brunei internasjonale lufthavn**  er en flyplass i byen Bandar Seri Begawan i Brunei. Den er den største av landets to flyplasser; den andre er Anduki Airfield. Flyplassen er base for flyselskapet Royal Brunei Airlines. Den har ruter til Asia og Oseania, samt til London-Heathrow i Europa.

## Destinasjoner

## Eksterne lenker
* 
*
Fransk Øvre Volta

**Øvre Volta** (*fransk: Haute-Volta*) var en del av den franske kolonien Fransk Vest-Afrika som ble etablert 1. mars 1919 fra områder som var en del av koloniene Øvre Senegal og Niger og Elfenbenskysten. Kolonien ble oppløst 5. september 1932, med deler som ble administrert av Elfenbenskysten, Fransk Sudan og Niger.

Etter den andre verdenskrig, den 4. september 1947, ble kolonien gjenopplivet som en del av Den franske union, med sine tidligere grenser. Den 11. desember 1958 ble det rekonstituert som den selvstyrte Republikken Øvre Volta innenfor Det franske fellesskapet, og to år senere den 5. august 1960 fikk det full uavhengighet. Den 4. august 1984 ble navnet endret til Burkina Faso.

Navnet Øvre Volta indikerer at landet inneholder de øvre delene av elven Volta. Elven er delt i tre deler, ved navn Svarte Volta, Hvite Volta og Røde Volta.
Luvar

**Luvar** (Luvarus imperialis) er en piggfinnefisk med en kosmopolitisk utbredelse i alle varme hav. Den har en dråpeformet kropp som er sammentrykt fra siden. Den nesten vertikale panna gjør at arten er umiskjennelig.

Denne arten blir opptil 1,89&nbsp;m lang og ca. 140&nbsp;kg. Luvaren lever solitært og eter salper og kammaneter. Den lever for det meste epipelagisk, men er tatt ned til ca. 1000&nbsp;m dyp.

Luvar er den eneste nålevende arten i familien Luvaridae, men fossile arter er kjent tilbake til eocen. Tidligere ble luvaren på grunn av morfologiske tilpasninger til et pelagisk levevis ofte regnet til makrellfiskene. Det er nå vist at den hører til Acanthuroidei, som ellers bare omfatter mindre fisker som lever på grunt vann.

## Referanser




## Eksterne lenker
* 
*
Markusløven

**Markusløven** er symbolet for evangelisten Markus, og i illustrasjoner av evangelistene er løven hans attributt. Markus er skytshelgen for Venezia, og løven er et viktig symbol for byen, og dessuten et element i den italienske marinens flagg.

Symbolene til de fire evangelistene stammer fra kirkefaderen Ireneus av Lyon, som hentet symbolene fra kjerubene beskrevet i Esekiel 1: Midt i ilden viste det seg likesom fire skikkelser, som så slik ut: De hadde utseende som mennesker, men hver av dem hadde fire ansikter og fire vinger. () De hadde *menneskeansikt* foran, og alle fire hadde *løveansikt* på høyre side, *okseansikt* på venstre side og *ørneansikt* bak. ()
I kjerubernes ansikter så Ireneus Kristi natur og gjerning uttrykt, og løven henviste til Jesu styrke og majestet. Ireneus knyttet løven til Johannes, men Hieronymus foretrakk å knytte løven til Markus, og slik ble det. 

Markus ble Venezias skytshelgen i 828, da antatte relikvier fra Markus ble brakt til byen av veneziske handelsmenn som hadde stjålet dem i Alexandria. Markuskirken ble oppført for å huse relikviene, og Markusløven ble et viktig symbol for byen.

## Flagg og våpen

Markusløven er det heraldiske symbolet for Republikken Venezia. På grunn av byens rolle som viktig havneby, ble den etterhvert også et symbol for den italienske marine og handelsflåte. 

Eksempler på bruk i flagg og våpen:

Fil:Flag of Most Serene Republic of Venice.svg|Flagget til Republikken Venezia
Fil:Flag of the Republic of Venice 1848-49.gif|Flagget til revolusjonsstaten til San Marco 1848–49
Fil:Naval Jack of Italy.svg|Flagget til den italienske marine
Fil:DEU Oberickelsheim COA.svg|Oberickelsheim, Bayern, Tyskland
Fil:John_paul 1 coa.svg|Pavevåpenet til Johannes Paul I.
Fil:Wappen Marxzell.svg|Våpenet til Marxzell, Karlsruhe, Tyskland
Fil:Blason de la ville de Saint-Marc-Jaumegarde (13).svg|Våpenet til Saint-Marc-Jaumegarde, Provence-Alpes-Côte d'Azur, Frankrike
Fil: SNT-smarcos.png|Våpenet til São Marcos, Sintra, Portugal


## Referanser
Bujumbura Mairie (provins)

**Bujumbura Mairie** er en av Burundis 17 provinser. Den ligger ved landets hovedstad, Bujumbura. Provinsen har  innbyggere (2011) og er 1420 km². 

## Referanser
University of Papua New Guinea

**The University of Papua New Guinea** **(UPNG)** (etablert 1965) er et universitet i Papua Ny-Guinea som ble etablert av den australske koloniadministrasjonen i 1965. Universitetet har mer enn 15 000 studenter på Port Moresby campusen, fem åpne campuser og 13 studiesentre. I 2008 ble det bestemt at det skal åpnes en ny åpen campus i Honiara på Salomonøyene. 

## Studieprogram
*Medisin
*Farmasi
*Helsevitenskap
*Fysikk og naturvitenskap
*Jus
*Økonomi
*Humaniora
*Samfunnsvitenskap
Tad Langlois

**John Theodore «Tad» Langlois** (født 1968) er en amerikansk tidligere skihopper.

Han konkurrerte internasjonalt i årene 1988-1995. I verdenscupen greide han å ta poeng bare én sesong, da han ble nummer 38 sammenlagt i 1993/94. Samme sesong ble han nummer 23 sammenlagt i den tysk-østerrikske hoppuka. Hans beste plassering i enkeltrenn i verdenscupen var 6.-plass i Engelberg 19. desember 1993.

Langlois deltok i OL i 1988, 1992 og 1994, med 28.-plass i normalbakken i Albertville (Courchevel) i 1988 som beste individuelle plassering. Han var med i VM i 1989, 1991 og 1995, og hadde der 36.-plass i normalbakken i Thunder Bay i 1995 som beste individuelle resultat. Han deltok i VM i skiflyging i 1988, 1990, 1992 og 1994, med 18.-plass i Planica i 1994 som beste plassering.

Tad Langlois ble aldri nasjonal mester, men var 13 ganger blant de fem beste. Han hadde fire andreplasser, to tredjeplasser, tre fjerdeplasser og fire femteplasser. Han ble i 2008 tatt opp i American Ski Jumping Hall of Fame.

## Referanser


## Kilder
*  Tad Langlois – Profil og resultatoversikt hos FIS (ikke fullstendig, besøkt 10. september 2011)
*  John Langlois – Profil og resultatoversikt hos FIS (ikke fullstendig, besøkt 10. september 2011)
* Sports Reference: Ted Langlois  (besøkt 10. september 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Harold "Cork" Anson: *Jumping through time – A history of ski jumping in the United States and Southwest Canada*. Port Hole Publications, Florence, Oregon 2010. ISBN 978-0-9768107-7-3, s. 217
* The American Ski Jumping Hall of Fame – Inductees (besøkt 10. september 2011)

## Eksterne lenker
*
Bubanza (provins)

**Bubanza** er en av de 17 provinsene i Burundi. Bubanza har  innbyggere (2011) og er 1089 km². 

## Kommuner
Provinsen er administrativt inndelt i fem kommuner:
* Bubanza kommune
* Gihanga kommune
* Musigati kommune
* Mpanda kommune
* Rugazi kommune

## Referanser
Killeen Castle

**Killeen Castle** er et golfanlegg i grevskapet Meath i Irland. Anlegget, som er designet av Jack Nicklaus og åpnet i 2008, har vært vert for Ladies Irish Open siden 2010, og Solheim Cup i 2011. Anlegget har fått navn etter et nærliggende slott, oppført rundt 1181.

## Eksterne lenker
* 
* Solheim Cup
Eri-TV

**Eri-TV** er en forkortelse for Eritreisk TV og refererer normalt til Eri-TV1, den første TV-kanalen i Eritrea. Sendingene startet i januar 1993 med hjelp av et team fra Canada.

Eri-TV1 kringkastes internasjonalt via satellitt sammen med sin søsterradiostasjon, Dimtsi Hafash. Sendinger på Eri-TV1 er vanligvis enten nyheter, musikkvideoer, eller dramaer. Både nasjonale og internasjonale filmer vises også på kanalen.
 
Eri-TV1 kringkastet for det meste på tigrinja, arabisk, engelsk og tigre, samt noen programmer på amharisk, somali og oromo.
 
Eri-TV2 er den andre tv-kanalen i Eritrea. Den sendes kun innenlands. Eri-TV2 kringkaster idrett nasjonalt og internasjonalt.

## Nye kanaler
Den eritreiske informasjonsministeren, Ali Abdu Ahmed, avslørte at hans departement har planer om å innføre seks nye nye TV-kanaler og en rekke FM-radiostasjoner i den nærmeste fremtid. Han fortsatte med å si at det totale antallet TV-kanaler snart vil stige til åtte.

Følgelig vil ERI-TV-kanaler bli gruppert i åtte forskjellige programkanaler og vil få navnene ERI-News, ERI-Cultur, ERI-Nature, ERI-Education, ERI-Diaspora, ERI-Sport, ERI-Movie og ERI-Children.
 
I de siste 20 årene har departementet gjort enorm fremgang i gjennomføringen og innføring av ulike programmer, herunder utvikling av infrastruktur og teknisk kompetanse, oppgradering av kringkastingsstasjoner og utvidelse av dekningen, digitalisering av utstyr og pleiing av kompetent arbeidskraft.
 
«Vi er nå 100 % digitalisert», sa Ali Abdu Ahmed. «Vi er nå på vei til å sende High Definition (HD).»
 
Minister Ali avslørte også at i tråd med den fullstendige transformasjonen av Radio 'Dimtsi Hafash i eendigitalisert virkemåte, vil alle store byer i Eritrea snart ha sin egen FM-radio-overføring og program.

## Eksterne lenker
*Eri-TV live broadcasting 24 Hours, Eritrean television in more than 5 different languages
*''TesfaNews'': Ministry to Launch Six New TV Channels and a number of FM Radio Stations  (8. november 2011)
Alison Nicholas

**Alison Nicholas** (født 6. mars 1962) er en engelsk profesjonell golfspiller. Hun spilte på Ladies European Tour (LET) og LPGA-touren, der hun blant annet vant major-turneringen US Women's Open.

Nicholas ble profesjonell i 1984, og debuterte på LET samme år. Fra 1989 spilte hun også på LPGA-touren. Den første seieren kom i 1987. Da vant hun Women's British Open, som da var anerkjent som major-turnering på den europeiske dametouren, men ikke den amerikanske. 

Da hun la opp i 2004 hadde hun 4 seire på LPGA-touren og 12 på LET. 

Hun spilte i Solheim Cup i 1990, 1992, 1994, 1996, 1998 og 2000. I 2003 og 2005 var hun visekaptein, og i 2009 og 2011 ledet hun det europeiske laget. Hun spilte i alt 18 matcher hvor hun vant i 7 matcher, delte 3 og tapte 8. 

## Meritter
### Seire på LPGA-touren
* 1999 Sunrise Hawaiian Ladies Open
* 1997 **[[U.S. Women's Open]]**
* 1995 LPGA Corning Classic, Ping-AT&T Wireless Services LPGA Golf Championship

### Seire på Ladies European Tour
* 1996 Guardian Irish Open
* 1995 Payne & Gunter Scottish Open
* 1992 AGF Open de Paris
* 1990 Variety Club Charity Classic
* 1989 Lufthansa Ladies' German Open, Gislaved Open, Qualitair Classic
* 1988 British Olivetti Tournament, Variety Club Charity Classic, James Capel Guernsey Open
* 1987 Weetabix Women's British Open, Laing Charity Classic

### Utmerkelser
* 1997 Årets spiller, Ladies European Tour
* 1997 Order of Merit, Ladies European Tour

## Referanser


## Eksterne lenker
* 
* 
* Profil på ladieseuropeantour.info
Jakub Jiroutek

**Jakub Jiroutek** (født 13. august 1977) er en tsjekkisk tidligere skihopper som representerte Dukla Liberec.

Han konkurrerte internasjonalt i årene 1994-2003. I verdenscupen var 1997/98 hans beste sesong, da han ble nummer 49 sammenlagt. Samme sesong ble han 10 sammenlagt i kontinentalcupen. Hans beste plassering i enkeltrenn i verdenscupen var 5.-plass i Vikersund 1. mars 1998.

I VM i 1999 ble han nummer 50 av 67 deltakere i storbakken i Bischofshofen og nummer 51 av 69 deltakere i normalbakken i Ramsau, og han var på det tsjekkiske laget som ble nummer 7 av 12 lag i lagkonkurransen. Han deltok i VM i skiflyging i 1996, 2000 og 2002, med 21.-plass i Bad Mitterndorf (Kulm) i 1996 som beste plassering.

I senere år har han vært trener for det tsjekkiske og det italienske landslaget.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Italy Ski Jumping Team: Jakub Jiroutek (besøkt 11. september 2011)

## Eksterne lenker
*
Bujumbura Rural (provins)

**Bujumbura Rural** er en av de 17 provinsene i Burundi. Provinsen omslutter hovedstaden, Bujumbura. Den hadde i 2011 en befolkning på .

Den tidligere presidenten i landet, Cyprien Ntaryamira, ble født her.

Bujumbura Rural har følgende inndeling;
*Mugongo-Manga kommune 
*Isale kommune 
*Mutimbuzi kommune 
*Kanyosha kommune 
*Kabezi kommune 
*Muhuta kommune 
*Nyabiraba kommune 
*Mukike kommune
*Mubimbi kommune

## Referanser
Ernst Albrecht

**Ernst Carl Julius  Albrecht** (1930–2014) var en tysk politiker fra CDU. Han var ministerpresident i Niedersachsen fra 1976 til 1990.

Albrecht giftet seg 1953 med Heidi Adele Stromeyer, som døde 2002. De hadde syv barn sammen, ett av disse er CDU-politikeren Ursula von der Leyen.
## Referanser

## Eksterne lenker
*
Afghanistans forsvar

**Afghanistans forsvar** (etablert 1880-tallet) består av forsvarsgrenene Afghanistans nasjonalhær og Afghanistans flyvåpen.

## Referanser
Luc-Adolphe Tiao

**Luc-Adolphe Tiao** () er en burkinsk politiker og diplomat. Tiao var statsminister i Burkina Faso fra 2011 til 2014.. Han hadde vært landets ambassadør til Frankrike siden 2008, og ble statsminister etter protester fra studenter, militært personell og politi.

## Referanser
Tonje Gjevjon

**Tonje Gjevjon** (født 1967) er en norsk billed- og performancekunstner og aktivist. Hun har særlig blitt kjent for sin motstand mot transpersoners rettighetskamp fra 2010-årene.

## Kunstnerisk virke
Gjevjon er utdannet ved Oslo Tegne- og Maleskole, Strykejernet kunstskole og Kunsthøgskolen i Bergen. Hun er leder for The Hungry Hearts Performance Band.

Hun debuterte på Høstutstillingen i 2005 med ett videoarbeid og to fotografier, og har siden deltatt både på Høstutstillingen og på andre gruppeutstillinger som Østlandsutstillingen.

Hun var styreleder for Akershus Kunstsenter i perioden 2006–2011, og for Billedkunstnerne i Oslo og Akershus i perioden 2009–2011.

Gjevjon har mottatt Statens etableringsstipend, Statens utstillingsstipend, Vederlagsfondets stipend samt prosjektstøtte fra Norsk kulturråd.

## Referanser


## Eksterne lenker
*  Tonje Gjevjon om seg selv og transdebatten på Mot Dag-konferanse 2019
Jens Reich

**Jens Georg Reich** (født 26. mars 1939 i Göttingen) er en tysk biolog. Reich ble fremfor alt kjent som borgerrettsforkjemper i DDR i forbindelse med Tysklands gjenforening. Han ble i 1994 nominert til kandidat til vervet som forbundskansler av partiet Bündnis 90/Die Grünen.

## Referanser
Afghanistans flyvåpen

**Afghanistans flyvåpen** (etablert 1924) er en del av Afghanistans forsvar og ledes av generalmajor Mohammad Dawran. Afghanistans flyvåpen er ett av syv korps i det afghanske militæret og har ansvar for luftforsvar og luftkrig. Flyvåpenet ble offisielt etablert i 1924, men har for det meste eksistert som en liten og uavhengig forsvarsgren. Unntaket var på 1980-tallet da Sovjet bygde opp *Den demokratiske republikken Afghanistans flyvåpen*, i håp om at et sterkt afghansk flyvåpen skulle kunne slå ned Mujahedin og opprettholde den pro-sovjetiske regjeringen til Mohammed Najibullah. På høyden besto det afghanske flyvåpenet av nesten 500 fly og helikoptre.

Da Najibullah-regjeringen falt i 1992 og Afghanistan ble kastet ut i borgerkrig, ble flyvåpenet splittet opp og kjempet om. Dette førte til at flyvåpenet ble sterkt redusert og hadde minimal kapasitet etter at Taliban tok kontroll i 1996. USAs invasjon i 2001 utslettet restene av Afghanistans flyvåpen. Gjenoppbyggingen begynte nesten umiddelbart etterpå, men kapasiteten til flyvåpenet har siden den tid vært svært begrenset. I slutten av 2012 besto flyvåpenet av over 100 fly eller helikoptre og mer enn 6000 personell.

## Referanser
Ling Jihua

**Ling Jihua** (forenklet kinesisk: 令计划, tradisjonell kinesisk: 令計劃, pinyin: *Lìng Jìhuà*; født 22. oktober 1956 i fylket Pinglu i provinsen Shanxi i Folkerepublikken Kina) er en kinesisk kommunistisk politiker. Han var fra 19. september 2007 til 31. august 2012 sekretær for generalsekretariatet for Det kinesiske kommunistiske parti, og i kraft av dette en av president Hu Jintaos nærmeste medarbeidere, nærmest «stabssjef».

## Karriere
Ling kom fra en kommunistisk politikers familie som gav alle sine tre sønner navn som var knyttet til kommunistiske nøkkelord på deres tid. Navnet *Jihua* betyr «planlegging».

I 1973 ble han som mange andre unge kinesere sendt til feltarbeid på landsbygden under kulturrevolusjonen. i 1975 ble han medlem av den kinesiske kommunistiske ungdomsliga i Pinglu, og ble etter kort tid fylkeskomiteens sekretær. Han ble medlem av kommunistpartiet i 1976. I desember 1978 ble han overført til partikomiteen for prefekturet Yuncheng, og i 1979, som 23-åring, ble han engasjert i ungdomsligaens nasjonale propagandakomite.

Han studerte ved Hunanuniversitetet og fra 1983 studerte han politisk utdanning ved Den kinesiske ungdoms politiske akademi. I juli 1985 ble Ling nestsjef for teoriseksjonen ved ungdomsligaens propagandadepartment. På den tid var Hu Jintao lederen for den kommunistiske ungdomsliga. Ling fikk gjennom årene en rekke høyere embeder i ungdomsligaen: Kontorsjef for sentralsekretariatet, visedirektør for sentralkomiteens sentralbyrå, sjefredaktør for  *Den kommunistiske ungdomsliga* og direktør for propagandadepartmentet.

Etter ti år i ungdomsligaen ble Ling Jihua i desember 1995 overført til generalbyrået for det kinesiske kommunistpartis sentralkomite, og ble der leder for forskningsbyråets tredje gruppe. I desember 1999 ble han visedirektør for partiets generalbyrå. Senere var han også viseminister for generalbyrået fot Statsrådets statskommisjon for reform av offentlig sektor, og direktør for Hu Jintaos kontor.

Den 19. september 2007 etterfulgte han Wang Gang som direktør for generalkontoret for kommunistpartiets sentralkomite. Den 31. august 2012 ble han flyttet fra dette embede til stillingen som leder for partiets forente arbeidsfrontsdepartement - en viktig, men likefullt vesentlig mindre sentral, stilling. Dette skjedde etter at det ble alment kjent at hans sønn, Ling Gu, hadde råkjørt og krasjet med sin toseters Ferrari Spider 458 i mars på en motorvei i Beijing, og hadde forulykket og alvorlig skadet sine to «halvnakne» kvinnelige passasjerer. Sønnen og en av passasjerene, en kvinnelig amerikaner, døde.

Ling ble ekskludert fra Kommunistpartiet og arrestert i juli 2015.

## Dom
I mai 2016 ble Ling dømt til livsvarig fengsel for korrupsjon, ulovlig innhenting av statshemmeligheter og maktmisbruk.

## Referanser


## Eksterne lenker
*
Katolikos av Aghvank

**Katolikos av Aghvank** var en av fire biskoper i den armenske apostoliske kirke som innehadde kirkens høyeste tittel, katolikos. Katolikatet eksisterte fra 706 til 1815 og omfattet landskapet Aghvank (armensk Աղվանք, aserbajdsjansk *Albaniya*) i dagens Aserbajdsjan.

Kristendommen ble introdusert i området i løpet av det 1. århundre, muligens av apostelen Bartolomeus. Kong Urnayr av Aghvank lot seg døpe av armenernes katolikos Gregor Lysbringeren i 313. Han gjorde kristendommen til statsreligion i kongedømmet Aghvank. Erkebiskopene av Aghvank ble deretter ordinert av armenenernes katolikos.

I 590 erklærte den aghvankske kirke seg for uavhengig og utropte sin erkebiskop til patriark. I&nbsp;en periode på over hundre år var kirken av Aghvank altså en autokefal orientalsk-ortodoks kirke.

Fra 706 underordnet kirken seg igjen den armenske apostoliske kirke. Lederen lot seg igjen ordinere av armenernes katolikos, men førte selv tittelen *katolikos av Aghvank* og forble leder for en autonom delkirke av den armenske. Katolikatet bestod av ti bispedømmer (hovedstaden Partav samt Amaras, Balasakan, Gardman, Hasho, Kabalaka, Kolmanķ, Şəki, Syuniķ og Utiķ).

Kongeriket gikk under på 800-tallet og ble islamisert på 900-tallet. Setet ble i denne perioden flyttet til Gandzasar-klosteret. Katolikatet bestod inntil 1815, da de russiske myndighetene degraderte katolikatet til et metropolitanbispedømme. 1836 ble også dette opphevet, og hele regionen Aghvank ble delt opp i to bispedømmer. Av disse eksisterer Artsakh bispedømme fremdeles. Det ligger nå i regionen Nagorno-Karabakh og hører på det kirkelige plan til katolikatet Edzjmiatsin.

## Eksterne lenker
* Gandzasar-klosterets hjemmeside
Det armenske patriarkatet Jerusalem

**Det armenske patriarkatet Jerusalem** er et av patriarkatene i den armenske apostoliske kirke og har sitt sete i det armenske kvarteret i Jerusalem. I&nbsp;den armenske kirke har en patriark lavere rang enn en katolikos, og patriarken av Jerusalem er derfor underlagt armenernes øverste patriark og katolikos i Edzjmiatsin. Han har likevel stor autonomi innen kirken, men ingen underordnete bispedømmer. Patriarkatet betegnes også som *[[apostelen Jakob|St.&nbsp;Jakobs]] apostoliske sete i Jerusalem*. Det består av Palestina, Israel og Jordan, og omfatter fire armenske menigheter med totalt ca. 2700 medlemmer. Den nåværende armensk-ortodokse patriarken av Jerusalem er Torkom Manugian (siden 1990).

Patriarkatets katedral er St. Jakob-katedralen, der apostelen Jakobs hodeskalle skal være oppbevart. Den armenske apostoliske kirke er dessuten en av de tre kristne kirkene som har hovedansvaret for Oppstandelseskirken (*Den hellige gravs kirke*).

Fra 300-tallet etablerte armenske munker klostre i Det hellige land for å hjelpe armenske pilegrimer. Tallet på klostre var rundt 70 på sitt høyeste. Det største tallet armensk-ortodokse kristne i patriarkatet blir anslått til 25&nbsp;000, da mange flyktninger fra folkemordet på armenerne søkte tilflukt i Jerusalem. De fleste av disse emigrerte videre til bl.a. Nord-Amerika. Bispedømmene Beirut og Damaskus ble i 1929 overført fra patriarkatet Jerusalem til katolikatet Kilikia.

## Se også
* Liste over armenske patriarker av Jerusalem
* Patriarken av Jerusalem for bruk av tittelen i andre kirker
Katolikos av Aghtamar

**Katolikos av Aghtamar** var en av fire biskoper i den armenske apostoliske kirke som innehadde kirkens høyeste tittel, katolikos. Katolikatet eksisterte fra 1113 til 1916 og hadde sitt sete på øya Aghtamar (armensk Աղթամար, tyrkisk *Akdamar*) i Vansjøen (dagens Tyrkia).

Aghtamar hadde allerede fra 927 til 947 vært sete for katolikos av hele Armenia. Opprettelsen av et eget katolikat på Aghtamar skjedde i 1113 ved at David Thornikian ble ordinert som motkatolikos til Grigor III Pahlavuni, den nyvalgte katolikos av hele Armenia (den gang med sete i Dzamendav i Kilikia). Grunnleggelsen var altså skismatisk, og David ble ekskommunisert. På 1400-tallet ble konflikten mellom katolikatene bilagt. Katolikos av Aghtamar ble anerkjent av de andre katolikoiene (av Edzjmiatsin, Kilikia og Aghvank), samtidig som han aksepterte katolikos av Edzjmiatsin som den armenske kirkens overhode.

Før den første verdenskrig omfattet katolikatet Aghtamar to bispedømmer med ca. 270 menigheter og 95&nbsp;000 medlemmer. Under første verdenskrig, i 1915, ble munkene på øya drept og katedralen ble påført betydelige skader, og i 1916 ble katolikatet opphevet offisielt av den osmanske regjeringen.  Katedralen fortsatte å forfalle gradvis fram til andre verdenskrig, men ble senere fullstendig restaurert av tyrkiske myndigheter og åpnet som et museum i 2007. Armenere har siden da fått tillatelse til å bruke museet til religiøse seremonier ved spesielle anledninger.

## Referanser
Jure Radelj

**Jure Radelj** (født 26. november 1977 i Ljubljana) er en slovensk tidligere skihopper som representerte SSK Ilirija.

Han konkurrerte internasjonalt i årene 1993-2007. Hans beste sesong i verdenscupen og den tysk-østerrikske hoppuka var 2000/01, da han ble nummer 19 sammenlagt i verdenscupen og nummer 18 i Hoppuka. Hans beste individuelle plassering i enkeltrenn i verdenscupen var 6.-plass i Kuopio 2. desember 2000. I kontinentalcupen ble han nummer 6 sammenlagt i 1995/96.

Radelj deltok i VM i 1997, 1999 og 2001, med 21.-plass i storbakken i Lahtis i 2001 som beste individuelle plassering. Han var på det slovenske laget som ble nummer 5 lagkonkurransen i Bischofshofen i 1999 og i lagkonkurransen i storbakken i Lahtis i 2001, og nummer 6 i lagkonkurransen i normalbakken samme år. Han ble nummer 49 i VM i skiflyging i Bad Mitterndorf (Kulm) i 1996 og nummer 29 i Oberstdorf i 1998.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skijumping.pl: Jure Radelj (polsk, besøkt 11. september 2011)

## Eksterne lenker
*
Sarpsborg Idrettslag

**Sarpsborg Idrettslag** (Sarpsborg IL) er et idrettslag fra Sarpsborg. Klubben ble stiftet i 1931, og har tilbud innen idrettene håndball, svømming, alpin og friidrett. Klubben nytter Sarpsborghallen som treningsarena, og Kjerringåsen Skisenter for alpingruppa. 

Klubbens hjemmebane for friidrett er Kalnes friidrettsstadion. Klubben arrangerte hovedmesterskapet i NM i friidrett 1954 og i NM i friidrett 1960.

På Kurland har klubben klubbhytta SIL Hytta.

## Kjente utøvere
* Oddvar Krogh, sleggekaster
* Sverre Strandli, sleggekaster

## Eksterne lenker
* Klubbens nettsider
Jakub Hlava

**Jakub Hlava** (født 29. desember 1979 i Jilemnice) er en tsjekkisk tidligere skihopper som representerte Dukla Liberec.

Han konkurrerte internasjonalt i årene 1996-2002. Hans beste sesong i verdenscupen og den tysk-østerrikske hoppuka var 1999/2000, da han ble nummer 56 sammenlagt i verdenscupen og nummer 42 i Hoppuka. Hans beste individuelle plassering i enkeltrenn i verdenscupen var 18.-plass i storbakken i Harrachov 19. desember 1998 og i Willingen 3. februar 2001. Han ble nummer 38 sammenlagt i kontinentalcupen 1997/98, og fikk samme plassering i Sommer Grand Prix i 2002.

Hlava deltok i VM i Lahtis i 2001, der han ble nummer 35 i storbakken og var på det tsjekkiske laget som ble nummer 6 i lagkonkurransen i storbakken og nummer 7 i lagkonkurransen i normalbakken. I VM i skiflyging i Vikersund i 2000 ble han nummer 26.

Jakub Hlava er bror av skihopperen Lukáš Hlava.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skijumping.pl: Jakub Hlava (besøkt 11. september 2011)

## Eksterne lenker
*
Francesco Feo

**Francesco Feo** (1691–1761) var en italiensk operakomponist.

## Liv
3. september 1704 begynte Feo å studere musikk ved *Conservatorio di Santa Maria della Pietà* i Napoli. Der ble han kjent med  Leonardo Leo og Giuseppe de Majo. Feos første lærer var  og etter 1705 den nytilsatte Nicola Fago. Feo avsluttet studiene ved det napolitanske konservatoriet i 1712.

Den første operaen, *L'amor tirannico, ossia Zenobia*, sto ferdig i 1713. Til karnevalet i 1714 presenterte han oratoriet *Il martirio di Santa Caterina*. Feo ble berømt for sin operaserie  *Siface, re di Numidia* som han oppførte på Napolis *Teatro San Bartolomeo* i 1723.

Med berømmelsen fulgte også utnevnelse til lærer ved *Conservatorio di Sant'Onofrio*. Av Feos studenter kan nevnes  , Niccolò Jommelli, og Gennaro Manna. I 1739 ble Feo Francesco Durantes etterfølger ved *Conservatorio dei Poveri di Gesù Cristo*, der han ble til 1743.

Feos verk ble hovedsakelig oppført i Napoli og andre steder i Italia, men han oppførte også verk i Madrid og Praha.

## Verk
Francesco Feo var framfor alt kjent for sine operaer, oratorier og kirkemusikalske dramaer. De fleste av disse verkene stammer fra tiden mellom 1720 og 1745. Ellers komponerte han en rekke kantater, arier og andre kirkemusikalske verk som flere messer, pasjoner, en stabat mater og rekviemet *Missa defunctorum* (1718).

Den siste operaen fra Feos hånd, *Arsace*, ble uroppført i Torino i anledning gjenåpningen av Teatro Regio i 1740, og det aller siste autografe manuskriptet er  *Quoniam tu solus sanctus* for tenor og strykere fra 1760.

### Operaer

* *L'amor tirannico, ossia Zenobia* (Napoli 1713, Innsbruck 1716)
* *Lucio Papirio* (Napoli, 1717)
* *La forza della virtù* (Napoli, 1719)
* *Teuzzone* (Napoli, 1720)
* *Siface, re di Numidia* (Napoli, 1723)
* *Morano e Rosina* (1723)
* *Don Chisciotte della Mancha e Coriando lo speciale* (Roma, 1726)
* *Ipermestra* (Roma, 1728)
* *Arianna* (Torino, 1728)
* *Il Tamese* (Napoli, 1729)
* *Andromaca* (Roma, 1730)
* *L'Issipile* (Torino, 1733)
* *Oreste* (Madrid, 1738)
* *Polinice* (Madrid, 1738)
* *Arsace* (Torino, 1740)


## Referanser


## Eksterne lenker
* 
*  Francesco Feo i *Répertoire International des Sources Musicales* RISM
*  Biograf om Francesco Feo
Tottanfjella

**Tottanfjella** er et fjellparti som utgjør den sørvestre delen av Heimefrontfjella i Dronning Maud Land. Fjellpartiet har en utstrekning på 37 kilometer og ble observert og fotografert fra fly i januar 1952 under Maudheimekspedisjonen.

Tottanfjella er navngitt etter forsyningsskipet «Tottan» som ble benyttet under etableringen og etterforsyningen av Royal Societys base, Halley Research Station, på Brunt isbrem under IGY 1955-58. I løpet av sesongen 1957-58 ble «Tottan» også benyttet til å losse forsyninger ved Norway Station.

## Kilder
*